Boaz Ninsiima

Boaz Kasirabo Nisiima yazaalibwa nga 28 Ogwekumineebiri  mu 1975 munnasayaansi akola mu by'okutabula eddagala era munnabyabufuzi mu Uganda. Ye Mubaka wa Paalamenti akiikirira Essaza ly'e Kooki  era akiikirira NRM, ekibiina ky’eby'obufuzi ekiri mu buyinza mu Uganda.  Ali mu kibiina ekigatta abasawo abakugu mu by'obujjanjabi ekya Uganda Medical Lab Association n'Olukiiko lwa Paalamenti olw'etabibwaamu ababaka abali mu kibiina kya NRM era aweereza ku kakiiko akavunaanyizibwa ku Bizimbibwa ebirabibwaako nga kano kali mu Paalamenti ya Uganda ey'ekumi   

Ninsiima yaliko omukungu mu bifo gyebatabulira eddagala  lmu kitongole kya Infectious Diseases Research Collaboration (IDRC); omuntu eyali avunaanyizibwa ku bikolebwa gyebatabulira eddagala mu Disitulikiti y'e Rakai ; omuyambi w'akulira eyali atwaala webatabulira eddagala mu ddwaliro lya Kasaali Health Centre III era nga yaliko maneja era omumyuuka w'abayambi b'abasawo mu ddwaaliro lya Kibaale Community Clinic. 

 Obulamu bwe n'eby'enjigiriza 
Ninsiima yazaalibwa mu Kooki mu Disitulikiti y’e Rakai nga 28 Ogwekumineebiri mu 1975 mu maka agaali enzikiriza y'Ekanisa ng'era famire y'Abanyankore. Pulayimale yagisomera mu disitulikiti y’ewaabwe e Rakai ku Ahmadiyya Primary School, esomero lya pulayimale eryali ludukanyizibwa gavumenti e Kalungi, gyeyafunira  n’afuna satifikeeti ye eya P.7 mu 1993.

Oluvannyuma yasomera Sserinya Secondary School gyeyasomera okuva S.1 paka S.4, n’afuna satifikeeti ya S.4 mu 1997. Mukusoma kwe okwawagulu, yeegatta kutendekero lya School of Medical Laboratory Training mu ddwaaliro e Mengo n’afuna satifikeeti y’abakugu mu  by’obusawo ne mubifo gyebatabulira eddagala mu 2007.

Ninsiima yeeyongerayo n'agenda ku Makerere University gye yafunira Dipulooma mu Tekinologiya w'Ebifo gyebatabulira Eddagala mu 2009 ne Diguli mu Saayansi w'Ebifo Gyebatabulira Eddagala mu 2013. 

 Emirimu 

 Entandikwa 
Ninsiima yatandika emirimu gye egy’ekikugu mu 2000 ng'omumyuuka w'abayamba abasawo mu ddwaaliro ly'e Kibaale Community Clinic era oluvannyuma n’akuzibwa n’afuulibwa okugenda mu kifo ky'okubeera nga yeeyali adukanya eky'eby'obulamu mu 2005. Mu 2006, yafuna omulimu gw'okubeera omumyuuka w'adukanya ekifo ewatabulirwa eddagala ku ddwaliro lya Kasaali Health Centre III. Mu 2009, yakola nga eyali avunaanyizibwa ku bikolebwa mu kifo ewatabulirwa eddala mu Disitulikiti y’e Rakai n’oluvannyuma n’akola ng'ow'eby'ekikugu mu kifo ewatabirirwa eddagala mu kitongole ekikola ku by'okunoonyereza ku Nddwadde ezikwata abantu nga zireetebwa obuwuka obw'enjawulo mu 2010 okutuusa mu 2014 lwe yalekulira okwegatta ku by'obufuzi eby’okulonda.

 Eirimu gy’eby'obufuzi 
Mu 2015, Ninsiima yeegatta ku by'obufuzi eby’okulonda ku tikiti ya National Resistance Movement, n’awangula okulonda kw'ekibiina okwali okwokusunsula eyali agenda okukwata bendera y'ekibiina mu kulonda kwa bonna  n’okulonda kwa bonna mu 2016 bw’atyo n’afuuka omubaka wa Paalamenti ey'e 10 eya Pearl of Africa ng’akiikirira Essaza ly'e Kooki mu Disitulikiti y’e Rakai. Mu Paalamenti ey’e 10, Ninsiima aweereza ku Kakiiko Akavunaanyizibwa ku Bizimbibwa Ebirabibwaako era ng'ali ne ku kakiiko ka Paalamenti akeetabibwaamu ababaka b'ekibiina kya NRM.   

Mu 2021, yaddamu okulondebwa ku kifo ky’Omubaka wa paalamenti.  mu paalamenti ey’e 11, aweereza ku kakiiko akavunaanyizibwa ku Mbalirira y'Ebitabo bya Gavumenti mu Gavumenti eya wakati. 

 Laba ne 

 Disitulikiti y’e Rakai
 Ekibiina ky'Eby'obufuzi Ekiri mu Buyinza ekmannyikiddwa nga National Resistance Movement

 Ebijuliziddwa 

 Ewalala w'oyinza okubigya 

 Omukutu gwa yintaneeti ogwa Paalamenti ya Uganda
 Omukutu gwa yintaneeti Ogw'ekitongole Ekikola mu Kunoonyereza Kunddwadde ezikwata Abantu nga zireetebwa Obuwuka Obw'enjawulo